
A bizonytalanság szerepe a hozamgörbék és az olaj sokkok kapcsolatában - Olaj export és import országok vizsgálata

Ez a cikk az olajár-sokkok dinamikus hatását vizsgálja a hozamgörbékre, majd elemzi a gazdaságpolitikai bizonytalanság alakulásának és a geopolitikai kockázati bizonytalanságnak a kapcsolat erősségére gyakorolt hatását. Az elemzést országok egy csoportján végzem, amelyek az olajpiacon elfoglalt pozícióik alapján vannak felosztva. A mintában szereplő olajexportáló országok közé tartozik Norvégia, Mexikó, Kanada, az Egyesült Királyság és Venezuela; míg az olajimportőröket Kína, Japán, Dél-Korea, az Egyesült Államok és Németország alkotja.
A fő kutatási kérdés, hogy az olajpiac és a hozamgörbe kapcsolata dinamikus pályát követ-e, és ha igen, van-e különbség az ország piaci pozíciójától függően. Ezen felül, a gazdaságpoltikai és geopolitikai bizonytalanságnak különösen fontos a szerepe a 2020-as években, amelyek mind a központi bankok, mind az állami költségvetések jelentős beavatkozását és a geopolitikai konfliktusok visszatérését eredményezték. A második kérdés így, hogy a gazdaságpolitikai bizonytalanság és a geopolitikai kockázat befolyásolja-e az olaj és a hozamgörbe kapcsolatát.
A tanulmány eredményei azt mutatják, hogy az olajár-sokkok és a hozamgörbék közötti kapcsolat időben változó, némi különbséggel az olajexportáló és -importáló országok között. Ezen felül, azok az időszakok, amikor a kapcsolat jelentős, a gazdasági vagy geopolitikai bizonytalanság időszakaihoz kapcsolódnak.Kutatásom megmutatja, hogy a gazdaságpolitikai, geopolitikai és piaci volatilitási bizonytalanság az olaj és a hozamgörbe kapcsolatánakszignifikáns befolyásolója, és esetenként a kapcsolat jelentős részét magyarázva.



